NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na vydanie rozhodnutia o privatizácii časti príspevkovej organizácie
ŠDVÚ, Štátny drevársky výskumný ústav, Bratislava
časť Slovenský drevársky výskumný ústav, Bratislava

Číslo materiálu: |
Predkladateľ: | ministerka pre správu a privatizáciu národného majetku
Vláda

A.	schvaľuje
	A.1.	návrh na vydanie rozhodnutia o privatizácii časti príspevkovej organizácie ŠDVÚ, Štátny drevársky výskumný ústav, Bratislava – časť Slovenský drevársky výskumný ústav, Dúbravská cesta 4, 833 30 Bratislava;

B.	vydáva
	B.1.	podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších  predpisov rozhodnutie o privatizácii časti príspevkovej organizácie ŠDVÚ, Štátny drevársky výskumný ústav, Bratislava – časť Slovenský drevársky výskumný ústav, Dúbravská cesta 4, 833 30 Bratislava;

C.	splnomocňuje
	ministerku pre správu a privatizáciu národného majetku
	C.1.	vyhotoviť, podpísať a doručiť rozhodnutie o privatizácii časti príspevkovej organizácie ŠDVÚ, Štátny drevársky výskumný ústav, Bratislava – časť Slovenský drevársky výskumný ústav, Dúbravská cesta 4, 833 30 Bratislava a písomné vyrozumenie podľa § 10 ods. 12 zákona č. 92/1991 Zb. o podmienkach prevodu majetku  štátu na iné osoby v znení neskorších  predpisov, v termíne do dvoch týždňov od schválenia rozhodnutia vládou SR;

D.	ukladá
	ministrovi hospodárstva
	D.1.	vydať na žiadosť Fondu národného majetku SR rozhodnutie podľa § 11 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov o zrušení časti príspevkovej organizácie bez likvidácie.

Vykonajú:	minister hospodárstva
	ministerka pre správu a privatizáciu národného majetku

Na vedomie:	Fond národného majetku Slovenskej  republiky